Άνω γλουτιαίο νεύρο : έκφυση, πορεία και ανατομικές παραλλαγές
Creators: name: Παλές, Αθανάσιος Ιωάννη
Publisher: name: Aristotle University of Thessaloniki
Year: 2022
Subjects: Άνω γλουτιαίο νεύρο
Ανατομία
Ανατομικές παραλλαγές
Superior gluteal nerve
Anatomy
Anatomical variations

description: Το άνω γλουτιαίο νεύρο αποτελεί έναν από τους κύριους κλάδους του οσφυοϊερού νευρικού πλέγματος• η σημασία του είναι ιδιαίτερα μεγάλη λόγω των σημαντικών μυϊκών ομάδων τις οποίες νευρώνει κινητικά, αλλά και των πολλών παραλλαγών του δικτύου των δερματικών κλάδων που παρέχει στην πλάγια γλουτιαία χώρα και για τις οποίες λίγες περιγραφές υπάρχουν στην σύγχρονη βιβλιογραφία. Ο σκοπός της παρούσας διπλωματικής είναι η λεπτομερής καταγραφή της υπάρχουσας βιβλιογραφίας σε σχέση με την έκφυση, την πορεία και τις ανατομικές παραλλαγές του άνω γλουτιαίου νεύρου και των κλάδων του. Ιδιαίτερη έμφαση θα δοθεί στην κλινική σημασία που έχει η πορεία του νεύρου αλλά και οι διάφορες παραλλαγές της ανατομίας του τόσο σε σχέση με τις χειρουργικές προσπελάσεις της περιοχής, όσο και σε σχέση με τα διάφορα επώδυνα σύνδρομα στην παθολογία των οποίων εμπλέκεται. Για τον σκοπό αυτόν πραγματοποιήθηκε μία λεπτομερής ανασκόπηση των σχετικών βιβλιογραφικών δεδομένων στις μεγαλύτερες βάσεις δεδομένων ιατρικής βιβλιογραφίας. Η γνώση των διαφόρων ανατομικών παραλλαγών της πορείας και της μορφής του άνω γλουτιαίου νεύρου έχει ιδιαίτερη αξία, καθώς η σημαντικότερη ίσως από τις επιπλοκές που παρατηρούνται κατά την προσθιο – πλάγια προσπέλαση της άρθρωσης του ισχίου, είναι η κάκωση κλάδων του νεύρου, που μπορεί να έχει αποτέλεσμα την μερική ή και πλήρη εκφύλιση του μικρού γλουτιαίου, του μέσου γλουτιαίου και του τείνοντος την πλατεία περιτονία μυός. Από την παρούσα μελέτη διαπιστώθηκαν και καταγράφηκαν με αναλυτικό τρόπο μία σειρά από ανατομικές παραλλαγές οι οποίες αφορούν την έκφυση, την πορεία και την κατανομή του άνω γλουτιαίου νεύρου. Το πιο σημαντικό ίσως συμπέρασμα, αποτελεί το ότι η «ασφαλής ζώνη», την οποία ο Hardinge οριοθέτησε σε μία απόσταση πέντε εκατοστών από το άκρο του μείζονος τροχαντήρα, ως μία ασφαλή περιοχή για το άνω γλουτιαίο νεύρο κατά τη διάρκεια των διαφόρων χειρουργικών προσπελάσεων είναι κατά πάσα πιθανότητα αρκετά μικρότερη, και δεν ξεπερνάει τα 2 – 3 εκατοστά
description: Superior gluteal nerve is one of the main branches of the lumbosacral plexus. It is a nerve of significant importance due to the crucial muscle groups which it provides motor innervation, but also due to the many variations of the cutaneous branches which provides in the lateral gluteal region and for which only a few descriptions have been published in the modern literature. The purpose of this thesis is to present with details the existing literature data regarding the origin, the distribution and the anatomical variation of the superior gluteal nerve and its branches. Particular emphasis will be given to the clinical importance of the course of the nerve and its anatomical variations in relation to the surgical approaches of the area and the various painful syndromes in which the nerve is involved. For this purpose, a detailed literature review in the largest medical databases was performed.Knowledge of the various anatomical variations of the branches and the distribution of the superior gluteal nerve is of particular importance, since the most serious complication of the antero-lateral approach of the hip joint is the injury of its branches, which may result in the partial or even the complete fatty degeneration of the gluteus minimus and medius muscles and the tensor fascia lata muscle. From the present study, a series of anatomical variations were identified and recorded in detail, regarding the origin, the course and the distribution of the superior gluteal nerve. Perhaps the most important finding is that Hardinge’s “safe zone” which was demarcated at a distance of five centimetres from the tip of the greater trochanter as a safe area for the superior gluteal nerve during the various surgical approaches, is probably much smaller, not exceeding 2 - 3 centimetres